Killers (Iron Maiden-album)

Se også bandet The Killers
Killers er det andre studioalbumet til det engelske heavy metal-bandet Iron Maiden. Det ble først utgitt 16. februar 1981 i Storbritannia av EMI Records og 11. mai i USA av Harvest og Capitol Records. Albumet var det første med gitarist Adrian Smith og det siste med vokalist Paul Di'Anno, som ble sparket etter at problemer med sceneprestasjonene hans oppsto på grunn av alkohol- og kokainbruk. Killers var også det første Iron Maiden-albumet innspilt med produsent Martin Birch, som fortsatte å produsere de neste åtte albumene deres fram til Fear of the Dark (1992).

 Bakgrunn 
Killers er det eneste albumet til Iron Maiden som har to instrumentale spor. Albumets låter ble nesten utelukkende skrevet av Steve Harris; på den europeiske utgivelsen kun tittelsporet, samt i tillegg på den nordamerikanske versjonen, «Twilight Zone», ble skrevet i samarbeid med andre.

De fleste låtene ble skrevet i årene før bandet fikk platekontrakt. De to unntakene er «Murders in the Rue Morgue», basert på Edgar Allan Poes novelle med samme navn, og «Prodigal Son». Fem av albumets sanger var en del av bandets live settlister allerede i 1977, da Dennis Wilcock var vokalist i Iron Maiden. «Wrathchild» og «Strange World» ser ut til å være skrevet helt tilbake i 1976, og den opprinnelige vokalisten Paul Mario Day hevdet senere at han var med-låtskriver av «Strange World». Ingen av låtene ble profesjonelt innspilt før innspillingene til Killers, med unntak av «Wrathchild» (en versjon innspilt i 1979 var med på samlealbumet Metal for Muthas).

«The Ides of March» er nesten identisk med «Thunderburst» av det britiske NWOBHM-bandet Samson. Den unge daværende vokalisten i Samson med artistnavnet Bruce Bruce ble senere kjent under sitt eget navn, Bruce Dickinson, da han ble Iron Maiden-vokalist. «The Ides of March» ble skrevet under en kort periode i 1977, da Samsons trommeslager Barry Graham Purkis var medlem av Iron Maiden. Mens Harris tok hele æren for «The Ides of March», er «Thunderburst» kreditert Harris og alle fire medlemmene av Samsons Head On besetning: Bruce Bruce (Bruce Dickinson), Chris Aylmer, Paul Samson og Thunderstick (Barry Purkis).

Killers tilbrakte åtte uker på den britiske albumlisten.The Guinness Book of British Hit Albums, 1996-utgaven Den nordamerikanske utgivelsen, som kom ut noen måneder senere, ble først utgitt på Harvest Records/Capitol Records og deretter på Sanctuary Records/Columbia Records. Sangen «Twilight Zone» ble lagt til albumet i denne utgaven. I Australia ble Skyhooks-coveren «Women in Uniform» i stedet lagt til som et bonusspor.

Killer World Tour inkluderte bandets første konserter i USA, med start på The Aladdin i Las Vegas som oppvarmingsband for Judas Priest. I ettertid er «Wrathchild» den eneste sangen fra albumet som jevnlig spilles live, og den har vært med på nesten alle turneene deres.

 Coverversjoner 
Sangen «Wrathchild» ble covret i 2003 av det engelske metalbandet Sikth og ble utgitt som B-side på singelen deres «Scent of the Obscene». Sangen ble også covret i 2005 av det kvinnelige tributebandet The Iron Maidens på deres 2007-album Route 666, av Gallows på tribute CDen Maiden Heaven: A Tribute to Iron Maiden fra 2008, utgitt av magasinet Kerrang!, og av Six Feet Under på nyutgivelsen av albumet deres Maximum Violence fra 1999. «Wrathchild» var også med i PlayStation 2 spillet Guitar Hero Encore: Rocks the 80s.

 Sporliste 

 Personell 
Produksjons- og medvirkningskrediteringer er hentet fra albumets innleggshefte.

 Iron Maiden 
 Paul Di'Anno – vokalist
 Dave Murray – gitarist
 Adrian Smith – gitarist
 Steve Harris – bassist
 Clive Burr – trommeslager

 Øvrig personell 

 Martin «Headmaster» Birch – produsent, lydtekniker
 Nigel Hewitt – assisterende lydtekniker
 Derek Riggs – omslagsillustrasjon
 Dave Lights – omslagskonsept
 Robert Ellis – fotografi
 Rod Smallwood – bandmanager, fotografi (1998-utgaven)
 Dennis Stratton – gitar på «Women in Uniform», «Invasion» og «Phantom of the Opera» (1995-utgaven)
 Tony Platt – produsent av «Women in Uniform» (1995-utgaven)
 Simon Heyworth – remastering (1998-utgaven)
 Ross Halfin – fotografi (1998-utgaven)
 P.G. Brunelli – fotografi (1998-utgaven)
 Simon Fowler – fotografi (1998-utgaven)
 Denis O'Regan – fotografi (1998-utgaven)
 George Chin – fotografi (1998-utgaven)

 Referanser 

 Eksterne lenker   


Kategori:Iron Maiden-plater
Kategori:Musikkalbum fra 1981